1990R0386 — ET — 01.01.1995 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EMÜ) nr 386/90,

12. veebruar 1990,

toetust või muid summasid saavate põllumajandustoodete ekspordi ajal teostatava kontrolli kohta







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, ( 1 ) võttes arvesse Euroopa Parlamendi arvamust ( 2 ) ning arvestades, et: ning arvestades, et: nõukogu 21. aprilli 1970. aasta määruse (EMÜ) nr 729/70 ( 3 )(ühise põllumajanduspoliitika rahastamise kohta, viimati muudetud määrusega (EMÜ) nr 2048/88) ( 4 ) artikli 8 alusel peavad liikmesriigid võtma vajalikke meetmeid, et olla kindlad Euroopa Põllumajanduse Arendus- ja Tagatisfondist (EAGGF) rahastatavate tehingute tegelikus ja õiges toimumises, et tõkestada ja käsitleda eeskirjade eiramist ning et saada tagasi eeskirjade eiramise või hooletuse tagajärjel kaotatud summasid; kontrollikoda juhtis oma eriettekandes põllumajanduslike eksporditoetuste süsteemi kohta ( 5 ) ja aastaettekandes 1987. aasta finantsaasta kohta ( 6 ) tähelepanu teatavates liikmesriikides esinevatele paljudele puudustele seoses järelevalvega põllumajandustoodete eksportimisel, mille eest saadakse toetusi ja muid ekspordil ettenähtud summasid; põhimõtteliselt võimaldaks parimat kaitset süsteem, mis ühendaks ekspordi füüsilise kontrolli ja raamatupidamisdokumentide auditeerimise, kusjuures majanduslikud piirangud või halduskulud oleksid väiksemad kui rahaline kasu, mis ühendus sellest saaks; liikmesriikide võetud meetmete parandamiseks ja ühtlustamiseks tuleks luua ühenduse järelevalvesüsteem; järelevalvesüsteemi aluseks peab olema eelkõige kaupade füüsiline pisteline kontroll eksportimise ajal, kaasa arvatud lihtsustatud protseduuri alusel eksporditavate kaupade kontroll, ning makseasutuste maksetaotlusega seotud dokumentide jälgimine; audit, mida asjaomastel asutustel tuleb asjaomastes ettevõtetes teha tagantjärele, on reguleeritud nõukogu 21. detsembri 1989. aasta määrusega (EMÜ) nr 4045/89 Euroopa Põllumajanduse Arengu- ja Tagatisfondi tagatisosakonna rahastamissüsteemi kuuluvate tehingute jälgimise kohta liikmesriikide poolt ning direktiivi 77/435/EMÜ kehtetuks tunnistamise kohta; ( 7 ) arvestades põllumajandustoetuste tähtsust ühenduse eelarves, tuleb suurendada füüsilise kontrolli kordade arvu, kaasa arvatud laboratoorsed analüüsid, kui need osutuvad vajalikuks, ON VASTU VÕTNUD KÄESOLEVA MÄÄRUSE:







Artikkel 1

1. Käesoleva määrusega kehtestatakse teatavad menetlused, et kontrollida, kas toimingud, mis annavad õiguse toetuste ja muude eksporditehingutega seotud summade saamiseks, tegelikult toimuvad ja kas need tehakse õigesti.

2. Käesolevas määruses tähendab mõiste “kaubad” tooteid, mille eest makstakse lõikes 1 nimetatud summad kooskõlas ühise põllumajanduspoliitika raames vastu võetud ühenduse sätetega.

Artikkel 2

Liikmesriigid:

a) teevad kaupade füüsilist kontrolli artikli 3 kohaselt ekspordiformaalsuste täitmise ajal ja enne loa andmist kõnealuseid kaupu eksportida dokumentide alusel, mis esitatakse koos ekspordideklaratsiooniga ja

▼M1

b) kontrollivad füüsiliselt asenduskoguseid vastavalt artiklile 3a ja

▼B

►M1 c) ◄ jälgivad maksetaotlusega seotud dokumente artikli 4 kohaselt.

Artikkel 3

1. Ilma et see piiraks ulatuslikumat kontrolli vajavate erisätete kohaldamist, tuleb artikli 2 punktis a nimetatud füüsilist kontrolli teha:

a) pisteliselt, tihti ja ette hoiatamata;

b) kontrollida tuleb igal juhul vähemalt 5 % ekspordideklaratsioonidest, mille suhtes on esitatud taotlus artikli 1 lõikes 1 kindlaksmääratud summade kohta.

▼M1

2. Kooskõlas artiklis 6 nimetatud korras kehtestatavate üksikasjalike eeskirjadega kohaldatakse lõike 1 punktis b nimetatud määra:

— tolliasutuse kohta,

— kalendriaasta kohta ja

— tootmissektori kohta.

Tootmissektori kohta kehtiva 5 % määra võib asendada kõiki sektoreid hõlmava 5 % määraga, kui liikmesriik kohaldab artiklis 6 sätestatud korras kehtestavate kriteeriumite alusel läbiviidaval riskianalüüsil põhinevat valikusüsteemi. Sel juhul on tootmissektori puhul kohustuslik 2 % miinimummäär.

▼B

3. Kui kaupade ja nende toetuste nomenklatuuris esitatud kirjelduste vastavust ei saa kindlaks määrata visuaalse kontrollimisega ning kui kaupade klassifitseerimine või kvaliteet eeldavad nende koostisainete eriti täpset tundmist, kontrollib tolliasutus kõnesoleva kirjelduse vastavust toote laadiga kõikide meeltega või füüsiliste meetmete abil, mis võivad hõlmata ka kauba saatmist nõuetekohast varustust omavatesse laboratooriumidesse analüüsimiseks.

4. Käesolevas artiklis nimetatud kontroll teostatakse, ilma et see piiraks meetmete kohaldamist, mis tolliasutus võib võtta, et tagada kaupade lahkumine tolliterritooriumilt samas riigis, kus anti välja ekspordiluba.

▼M1

Artikkel 3a

Kui ekspordideklaratsioone võtab vastu riigisisene tolliasutus, võivad ühenduse väljumistolliasutused asenduskontrollide miinimummäära või miinimummäärasid läbi viia esindava valikvaatluse vormis. Minimaalsed kontrollimäärad määratakse kindlaks artiklis 6 sätestatud korras, pidades silmas ohu tüüpi.

▼B

Artikkel 4

Makseasutused jälgivad maksetaotlusega seotud dokumentide ja muu olemasoleva teabe alusel, eelkõige ekspordiga seotud dokumentide ja tolliteenistuste märkuste alusel kõiki kõnesolevates dokumentides esitatud tõendusi, millega põhjendatakse nende summade taotlemist.

Artikkel 5

Liikmesriigid võtavad meetmeid, et kooskõlastada konkreetse ettevõtja kontrollimist ning ühendada artiklites 3 ja 4 ning määruses (EMÜ) nr 4045/89 ettenähtud kontroll.

Kooskõlastatud kontroll teostatakse komisjoni ametnike või füüsilist kontrolli teostava tolliasutuse või maksetaotlusega seotud dokumente või raamatupidamisdokumente tagantjärele kontrollivate pädevate asutuste algatusel või taotlusel.

Artikkel 6

Käesoleva määruse rakendamiseks vajalikud sätted võetakse vastu määruse (EMÜ) nr 2727/75 ( 8 ) artiklis 26 ja vajaduse korral muude ühist turukorraldust käsitlevate määruste vastavates artiklites sätestatud korras.

Eelkõige võivad need käsitleda:

— artikli 3 lõike 1 punktis b nimetatud miinimumprotsendi arvutamismeetodit ja eriolukordadega seotud üksikasjalikke erieeskirju ja/või nende erandeid,

— kaupu, mis tuleb esitada analüüsimiseks artikli 3 lõike 3 alusel,

— liikmesriikide pädevate asutuste ja komisjoni ametnike poolt tehtava kontrolli kooskõlastamist.

Artikkel 7

1. Üleminekumeetmed artikli 3 lõike 1 ja 2 kohaldamiseks võetakse vastu artiklis 6 sätestatud korras.

2. Komisjon esitab nõukogule aruande käesoleva määruse rakendamisel tehtud edusammude kohta enne 1. jaanuari 1992 ja teeb saadud kogemuste põhjal ettepanekud käesoleva määrusega ettenähtud järelevalvesüsteemi muutmiseks.

Artikkel 8

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.